Temeljem članka 19. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) i članka 35. Statuta Općine Ližnjan - Lisignano („Službene novine Općine Ližnjan-Lisignano“ broj 2/21, 7/23), Općinsko vijeće Općine Ližnjan-Lisignano na sjednici održanoj dana 22. kolovoza 2024. godine, donosi

**ZAKLJUČAK**

**o usvajanju Izvješća o izvršenju**

**Društvenog programa Općine Ližnjan-Lisignano za 2023. godinu**

**I.**

Usvaja se Izvješće o izvršenju Društvenog programa Općine Ližnjan-Lisignano za 2023. godinu (KLASA: 550-06/24-01/1, URBROJ: 2163-24-01-24-1 od 22. svibnja 2024. godine).

Izvješće o izvršenju iz stavka 1. ove točke predstavlja sastavni dio ovog Zaključka.

**II.**

Ovaj Zaključak stupa na snagu osmog dana od dana objave u „Službenim novinama Općine Ližnjan-Lisignano“.

KLASA: 550-06/24-01/1

URBROJ: 2163-24-04-24-2

Ližnjan, 22. kolovoza 2024. godine

OPĆINSKO VIJEĆE OPĆINE LIŽNJAN-LISIGNANO

POTPREDSJEDNIK

**Stanko Radulović**

Temeljem članka 19. Zakona o lokalnoj i područnoj (regionalnoj) samoupravi (NN br. 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19, 144/20 ), članka 48., Statuta Općine Ližnjan-Lisignano ("Službene novine Općine Ližnjan-Lisignano" br. 02/21,07/23), Društvenog programa Općine Ližnjan-Lisignano za 2023. godinu ("Službene novine Općine Ližnjan-Lisignano" broj 11/22, 06/23, 09/23), Općinski Načelnik Općine Ližnjan-Lisignano podnosi Općinskom Vijeću Općine Ližnjan-Lisignano slijedeće

**IZVJEŠĆE**

**O IZVRŠENJU DRUŠTVENOG PROGRAMA OPĆINE LIŽNJAN-LISIGNANO**

**ZA 2023. GODINU**

Općina Ližnjan-Lisignano u okviru svog samoupravnog djelokruga temeljem Zakona o lokalnoj i područnoj (regionalnoj) samoupravi ("Narodne Novine" broj 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19, 144/20), posebnih Zakona iz pojedinih djelatnosti u svrhu zadovoljavanja javnih potreba, te općih akata, prema proračunskim mogućnostima svake godine donosi Društveni program koji obuhvaća pojedine srodne djelatnosti kako slijedi:

1. Program javnih potreba u predškolskom odgoju
2. Program javnih potreba u školstvu
3. Program javnih potreba u kulturi
4. Program javnih potreba u sportu
5. Programe neprofitnih organizacija, zajednica i ustanova

Za izvršenje Društvenog Programa u 2023. godini donesenim programom i proračunom općine Ližnjan-Lisignano bilo je predviđeno 819.717,79 eura/ 6.176.163,75 kuna ("Službene novine Općine Ližnjan-Lisignano" broj 11/22). Tijekom godine zbog potrebe uravnoteženja Programa izvršene su dvije Izmjene i dopune programa ("Službene novine Općine Ližnjan-Lisignano" broj 06/23, 09/23), kojim je u konačnici Društveni Program na godišnjoj razini utvrđen u visini od 884.819,59 eura.

* 1. **PROGRAM JAVNIH POTREBA U PREDŠKOLSKOM ODGOJU**

Predškolski odgoj je djelatnost od osobitog značaja i društvenog interesa koja je uređena Zakonom o predškolskom odgoju i obrazovanju ("Narodne Novine" broj 10/97, 107/07, 94/13, 98/19, 57/22, 101/23), te obuhvaća programe odgoja, obrazovanja, zdravstvene zaštite, prehrane i socijalne skrbi koji se ostvaruju u dječjim vrtićima, sukladno Zakonu.

Program javnih potreba u predškolskom odgoju provodio se putem:

* 1. **Predškolska ustanova Dječji vrtići Bubamara -Scuole dell infanzia Coccinella**,

čiji je osnivač Općina Ližnjan-Lisignano - kroz cjelodnevni te poludnevni program, a za čije provođenje su se općinskim Proračunom za 2023. godinu planirala sredstva kako slijedi:

1.1.1. Općinskim Proračunom za 2023. godinu osiguravalo se pokriće programskih izdataka u predškolskom odgoju u visini od 592.302,57 eura, od čega je ostvareno 563.673,26 eura, odnosno indeks ostvarenja je 95,17%.

Rashodi poslovanja Dječjeg vrtića Bubamara u vlasništvu općine planirani su u visini od 294,688,57 eura , a u konačnici isti su izvršeni u iznosu od 285.788,07 eura uz indeks ostvarenja od 96,98% , kako slijedi:

1. Izdaci za plaće i ostale rashode za djelatnike planirani su u visini od 260.851,00 eura od čega je ostvareno 267.336,21 euro, što daje indeks ostvarenja od 102,49 %. Na troškove bruto plaća od planiranih 206.872,00 eura ostvareno je 212.403,95 eura što daje indeks ostvarenja 102,67%; doprinosi na plaće iznosili su planirano 34.134,00 eura, uz ostvarenje od 35.046,52 što daje indeks ostvarenja od 102,67% dok je 31.562,00 eura planirano za ostale rashode, od čega je ostvareno 18.451,86 eura, što daje indeks ostvarenja od 58,46 %.
2. Nabava dugotrajne imovine planirana je u visini od 2.275,57 eura,

1.1.2. Dječji vrtići Bubamara – financiranje iz vlastitih prihoda i pomoći - planirani su rashodi u visini od 87.61400 eura, a realizirano je 90.815,25 eura što daje indeks ostvarenja od 103,65%.

U okviru predškolske ustanove provodili su se redoviti poludnevni (6-satni) i redoviti cjelodnevni (10-satni) program predškolskog odgoja u više odgojno-obrazovnih skupina jasličkog i vrtićkog uzrasta, te je programe u Šišanu i Ližnjanu pohađalo ukupno 88 djece.

Izdaci su detaljno su razrađeni u posebnom dijelu četvrte razine plana proračunske realizacije Glava 00104 – Program 0200 Predškolski odgoj – aktivnost A200001 Proračunski korisnik 500 DV Bubamara i aktivnost A200002.

**1.2. Ostale predškolske ustanove – izvan područja Općine Ližnjan-Lisignano**

Zbog ranijeg nepostojanja uvjeta smještaja predškolske djece jasličkog uzrasta u ustanovu u vlasništvu općine, te po popunjavanju svih kapaciteta predškolske ustanove u vlasništvu općine i dalje preostaje velik broj djece jasličkog uzrasta predškolske djece i predškolskog uzrasta kojima je potrebno osigurati smještaj i pohađanje predškolskog odgoja.

Stoga se jaslička i predškolska smještaju u ostale predškolske ustanove izvan područja Općine Ližnjan-Lisignano (tzv. vanjske ustanove, odnosno predškolske ustanove drugih osnivača) i sufinanciraju se sukladno posebnoj Odluci, dok pojedini korisnici ostvaruju pravo i na potpuno financiranje temeljem socijalnog statusa. Za te su potrebe izdvojena i planirana značajna sredstva u proračunu za 2023.g., planiran je iznos od 210.000,00 eura sukladno broju izdanih suglasnosti o sufinanciranju za boravak djece u navedenim predškolskim ustanovama, odnosno izdanim pojedinačnim Rješenjima kojima se odobrava potpuno financiranje smještaja djece u predškolskim ustanovama temeljem socijalnog statusa korisnika – roditelja ( Korisnici zajamčene minimalne naknade) .

U konačnici je u 2023. godini za navedene potrebe realiziran iznos od 187.069,94 eura , što predstavlja indeks ostvarenja od 89,08 %. Tijekom godine izdato je 105 suglasnosti o pravu na sufinanciranje smještaja.

* 1. **Režijski troškovi zgrade novog dječjeg vrtića u Ližnjanu**

Aktivnost podmirenja režijskih troškovi zgrade novog dječjeg vrtića u Ližnjanu predviđala se u iznosu od 10.088,09 eura za podmirenje troškova električne energije, dok je u konačnici utrošeno 7.189,49 eura što je rezultat mjera vlade RH-a koje su se odnosile na smanjenje cijene električne energije ustanovama.

**2. PROGRAM JAVNIH POTREBA U ŠKOLSTVU**

**2.1.** **Osnovnoškolske ustanove**

Zakonom o odgoju i obrazovanju u osnovnoj i srednjoj školi („Narodne Novine“ broj 87/08, 86/09, 92/10, 105/10, 90/11, 5/12, 16/12, 86/12, 126/12-pročišćeni tekst, 94/13, 152/14, 07/17, 68/18, 98/19, 64/20, 151/22, 155/23, 156/23) uređena je djelatnost osnovnog i srednjeg odgoja i obrazovanja u javnim ustanovama. Ona obuhvaća opće obrazovanje, druge oblike obrazovanja djece i mladih, različite vrste i oblike obrazovanja, osposobljavanja i usavršavanja kao i djelatnost obrazovanja odraslih osoba. Državnim pedagoškim standardom osnovnoškolskog sustava odgoja i obrazovanja u Republici Hrvatskoj ("Narodne Novine" broj 63/08, 90/10) utvrđeni su minimalni infrastrukturni, financijski i kadrovski uvjeti za ostvarivanje i razvoj djelatnosti i podjednaki uvjeti za ujednačeni razvoj osnovnog školstva na čitavom području Republike Hrvatske. Sredstva za financiranje javnih potreba u djelatnosti osnovnog i srednjeg obrazovanja osiguravaju se između ostalog državnim proračunom i proračunima jedinica lokalne i područne (regionalne) samouprave. Također je ostavljena mogućnost jedinicama lokalne i područne (regionalne) samouprave da utvrde šire javne potrebe u školstvu za čiju provedbu osiguravaju sredstva u svom proračunu.

Člankom 143. Zakona o odgoju i obrazovanju u osnovnoj i srednjoj školi utvrđene su financijske obveze jedinica lokalne i područne (regionalne) samouprave i isti glasi:

U proračunu jedinice lokalne i područne (regionalne) samouprave osiguravaju se sredstva za financiranje škola čiji je osnivač Republika Hrvatska ili jedinica lokalne i područne (regionalne) samouprave, i to za:

1. prijevoz učenika osnovnih škola,

2. Brisan Odredbom članka 3. Zakona o izmjenama i dopuni Zakona o odgoju i obrazovanju u osnovnoj i srednjoj školi (»Narodne novine«, br. 86/09.) stupio na snagu 1. rujna 2009., u stavku 1. točka 2. je brisana.

3. naknade za prijevoz na posao i s posla radnicima srednjoškolskih ustanova,

4. ostala materijalna prava ugovorena kolektivnim ugovorom osim materijalnih prava navedenih u članku 142. stavku 1. točki 2. ovog Zakona,

5. materijalne i financijske rashode škola koji obuhvaćaju i rashode za materijal, dijelove i usluge tekućeg i investicijskog održavanja,

6. rashode za izgradnju, dogradnju i rekonstrukciju školskog prostora te opremanje školskih ustanova prema standardima i normativima koje propisuje ministar, a u skladu s državnim pedagoškim standardima.

(2) Vlada Republike Hrvatske može, sukladno raspoloživim sredstvima državnog proračuna, za svaku školsku godinu donijeti odluku o financiranju odnosno sufinanciranju prijevoza za učenike srednjih škola.

(3) Za svrhu iz stavka 2. ovoga članka Vlada Republike Hrvatske će odlukom utvrditi mjerila i kriterije na temelju kojih će se ostvarivati pravo na financiranje, odnosno sufinanciranje prijevoza.

(4) U proračunu jedinice lokalne i područne (regionalne) samouprave osiguravaju se sredstva potpore za sufinanciranje smještaja i prehrane učenika u učeničkim domovima.

Odredbom članka 3. Zakona o izmjenama i dopuni Zakona o odgoju i obrazovanju u osnovnoj i srednjoj školi (»Narodne novine«, br. 86/09.) stupio na snagu 1. rujna 2009., iza stavka 1. dodani su novi stavci 2., 3. i 4.

(5) U proračunu jedinice lokalne i područne (regionalne) samouprave mogu se osigurati i sredstva za sufinanciranje:

1. programa rada s darovitim učenicima,

2. obrazovanja učenika na jeziku i pismu nacionalnih manjina,

3. opremanja škola kabinetskom, didaktičkom i informatičkom opremom,

4. opremanje škola računalnim programima,

5. opremanja školskih knjižnica obveznom lektirom,

6. programa od zajedničkog interesa za djelatnost školstva (sustav informiranja, stručno-pedagoški časopisi, stručne knjige, programi ustanova i stručnih udruga, obljetnice i manifestacije, programi izvannastavnih aktivnosti) i

7. škola kojima je osnivač druga fizička ili druga pravna osoba u skladu s kriterijima koje donosi lokalna i područna (regionalna) samouprava.

(6) Jedinica lokalne i područne (regionalne) samouprave može utvrditi i šire javne potrebe u školstvu za koja sredstva osigurava svojim proračunom, i to za:

1. plaće i naknade plaća s doprinosima na plaće radnicima koji rade u produženom ili cjelodnevnom boravku osnovne škole,

2. plaće i naknade plaća s doprinosima na plaće radnicima koji rade u programima koji se provode u nenastavne dane,

3. ostale rashode za radnike koji rade u produženom ili cjelodnevnom boravku osnovne škole koji su ugovoreni kolektivnim ugovorima,

4. ostale rashode za radnike koji rade u programima koji se provode u nenastavne dane koji su ugovoreni kolektivnim ugovorima,

5. naknade prijevoza na posao i s posla radnicima koji rade u programima koji se provode u nenastavne dane,

6. troškove stručnih timova koji školi pružaju pomoć za rad s učenicima s teškoćama,

7. troškove premija osiguranja škola od odgovornosti prema trećim osobama.

(7) Vlada Republike Hrvatske svake godine, istodobno kada utvrđuje prijedlog državnog proračuna, utvrđuje kriterije i mjerila za osiguravanje minimalnog financijskog standarda radi ostvarivanja javnih potreba iz stavka 1. ovog članka.

Odredbom članka 3. Zakona o izmjenama i dopuni Zakona o odgoju i obrazovanju u osnovnoj i srednjoj školi (»Narodne novine«, br. 86/09.) stupio na snagu 1. rujna 2009., dosadašnji stavci 2., 3. i 4. postali su stavci 5., 6. i 7.

Općina Ližnjan-Lisignano je za 2023. godinu u svom proračunu osigurala sredstva za financiranje javnih potreba u školstvu u iznosu od 107.439,11 eura, Sufinanciranje plaća ( drugih prava s naslova kolektivnih ugovora) i materijalnih troškova produženog boravka u osnovnoškolskim ustanovama (područna odjeljenja matičnih škola), te troškova produženog boravka učenika viših razreda u matičnim školama, kako slijedi:

- u OŠ Medulin planirano je 51.098,28 eura a realizirano je 42.443,07 eura,

- u OŠ Šijana planirano je 32.782, 53 eura a realizirano je 33.242,51 euro,

- u OŠ G. Martinuzzi planirano je 22.297,43 eura a realizirano je 17.433,41 euro,

Uslugu produženog boravka koristilo je ukupno 61 učenik.

Za nagrade-poklon uspješnim učenicima osnovnih škola proračunom je predviđeno 265,45 eura od čega je realizirano 36,00 eura.

Realizirani rashodi u 2023. godini za navedene potrebe iznosili su u konačnici 93.554,99 eura što predstavlja indeksno ostvarenje u visini od 86,32 %.

Dodatno su se kroz socijalni program Općine Ližnjan-Lisignano za 2023. godinu osigurala sredstva za:

* prijevoz učenika sukladno članku 143. Zakona o odgoju i obrazovanju u osnovnoj i srednjoj školi,
* sufinanciranje školskih marendi i programa produženog boravka učenika osnovnih škola,
* sufinanciranje osnovnoškolskih udžbenika i ostale školske opreme temeljem odredbi posebne Odluke,
* studentske stipendije temeljem odredbi posebnog Pravilnika.

Izdaci programskih aktivnosti detaljno su razrađeni u posebnom dijelu četvrte razine plana proračunske realizacije- Glava 4 – Program 0250 - Osnovnoškolsko obrazovanje - Aktivnost A250100 - Javne potrebe u školstvu, a sukladno svojoj pravnoj prirodi mjere su izražene kroz socijalni program.

**3. PROGRAM JAVNIH POTREBA U KULTURI**

Sukladno odredbama Zakona o kulturnim vijećima i financiranju javnih potreba u kulturi ( Narodne Novine RH-a br. 83/22), poglavito članka 5., stavka 1., i 2., predstavničko tijelo JL(R)S Programom utvrđuje javne potrebe u kulturi, na temelju svojih interesa, te dodjeljenim sredstvima omogućuje ravnomjerni razvoj kulturnih aktivnosti.

Program javnih potreba u kulturi za 2023.godinu temeljio se na poticanju tradicionalnih kulturnih manifestacija i programa koji su dio kulturnih sadržaja općine, poticanju djelovanja lokalnih kulturno-umjetničkih društava i stvaranje povoljnijih uvjeta za njihov rad, poticanje glazbene kulture i koncerata.

Za navedeni program proračunom za 2023. godinu planirana su sredstva u visini od 39.535,00 eura od čega je u konačnici realizirano 39.586,55 eura, što predstavlja indeks ostvarenja od 100,13 %.

Predviđena sredstva po pojedinim stavkama javnih potreba u kulturi su bila planirana kako slijedi:

3.1. Javne potrebe u kulturi – sufinanciranje programa udruga 28.535,40 eur

3.1.1. Oblikovanje i tiskanje knjige Monografija NK Ližnjan 11.000,00 eur

---------------------------------------------------------------------------------------------------------------------

**UKUPNO Javne potrebe u kulturi**  39.535,40 eur

Ad 3.1. Potrebno je naglasiti da se zakonom o kulturnim vijećima i financiranju javnih potreba u kulturi, predvidjelo da se javne potrebe zadovoljavaju kroz postupak koji će biti zaseban od ostalih javnih potreba te se isti i izvdvojio kroz zaseban javni poziv. Intencija zakonodavca je bila da se udrugama i organizacijama iz kulture osiguraju povoljniji uvjeti. Proračunska sredstva Općine

Ližnjan-Lisignano za 2023. godinu namijenjena financiranju programa, projekata i manifestacija u kulturi u konačnici po provedenom javnom pozivu Kl: 612-01/23-01/1; URBROJ: 2163-24-01-24-1; od 17.04.2023 godine, gore navedena proračunska sredstva raspoređena su kako slijedi;

|  |  |  |  |
| --- | --- | --- | --- |
| UDRUGA | Program | Ugovoreni iznos | izvršenje |
| ZVONA I NARI | Knjižnica i književno svratište | 2.700,00 eura | 2.700,00 eura |
| KULTURNO UMJETNIČKO DRUŠTVO KUJE | Cjelogodišnji rad ZA 2023. godinu KUD KUJE | 4.800,00 eura | 4.800,00 eura |
| UDRUGA TREĆEPROSTOR | Festival treća koza | 1.500,00 eura | 1.500,00 eura |
| CRKVENI ZBOR ŽUPE SV.MARTINA | „Promicanje, razvoj i unapređenje glazbene zborske djelatnosti | 2.700,00 eura | 2.700,00 eura |
| TURISTIČKA ZAJEDNICA OPĆINE LIŽNJAN-LISIGNANO | Kulturno umjetničke manifestacije u 2023. godini na području općine Ližnjan-Lisignano | 16.835,40 eura | 16.835,40 eura |

3.1.2. Za potrebe oblikovanja i tiskanja knjige „ Monografija NK Ližnjan“ proračunom je bilo predviđeno 11.000,00 eura, dok je u konačnici bilo realizirano 11.051,15 eura.

Isto je sadržano u Izvješću o izvršenju proračuna za 2023. godinu, Razdjelu 001, Glava 04, Program 0300 - Kultura, tehnička kultura i sport, Aktivnost A300006 Javne potrebe u kulturi - konto 3811 - tekuće donacije - Javne potrebe u kulturi - sufinanciranje programa udruga i organizacija civilnog društva (radna pozicija R095)

**3.1. PROGRAM OSTALIH JAVNIH POTREBA**

Javne potrebe od interesa za opće dobro koje provode organizacije/ udruge civilnog društva na području Općine Ližnjan-Lisignano, a koje su kao takve utvrđene općim aktima općine, zadovoljavaju se putem javnog natječaja. planirana su u ukupnom iznosu od . Ista su raspoređena po djelatnostima, kako slijedi:

* Razdjel 001, Glava 04, Program 0400 - Socijalna skrb, Aktivnost A100404 Sufinanciranje programa udruga u socijalnoj skrbi - konto 3811 - tekuće donacije - sufinanciranje programa udruga u socijalnoj skrbi i zdravstvenoj njezi (radna pozicija R118) – ukupno **10.617,82** eura, realizacija je obrađena u Socijalnom programu,
* Razdjel 001, Glava 04, Program 0450- Ostale neprofitne udruge, zajednice i ustanove, Aktivnost A100009 Razvoj civilnog društva - financiranje udruga - konto 3811 - tekuće donacije - sufinanciranje programa ostalih udruga (radna pozicija R120) - ukupno **2.972,99 eura, a realizirano je 1.915,00 eura**
* Razdjel 001, Glava 05, Program 0350 - Gospodarstvo i javno zdravstvo, Aktivnost A100011 Program u poljoprivredi i ribarstvu - konto 3811 - Financiranje udruga - javne potrebe u poljoprivredi (radna pozicija R132) - ukupno **2.654,46 eura** ,a realiziran je iznos **2.620,00 eura.**
* Razdjel 001, Glava 05, Program 0350 - Gospodarstvo i javno zdravstvo, Aktivnost A100011 Program u poljoprivredi i ribarstvu - konto 3811 - Sufinanciranje sajma sv. Feliksa i Fortunata (radna pozicija R133) - 2**.654,46 eura** , a realiziran je iznos koji je i planiran.

S korisnicima iz točke 3. i 3.1., čiji su prijavljeni projekti/programi izabrani za financiranje na javnom natječaju, javnom pozivu, te su im odobrena financijska sredstva za provedbu projekta/programa zaključeni se ugovori o financiranju. Sredstva su isplaćivana sukladno ugovorenom modelu isplate., po prethodno dostavljenim zamolbama, zahtjevima ili/i temeljem dostavljenih računa korisnika programa, odnosno sudionika manifestacije i sl.

**4. PROGRAM JAVNIH POTREBA U SPORTU**

Sukladno Zakonu o sportu („Narodne novine“ broj 141/22), sredstva kojima jedinice lokalne i područne (regionalne) samouprave pomažu obavljanje sportskih djelatnosti između ostalih čine prihode i osnovu financiranja sporta. U članku 75. navedenog zakona detaljno su nabrojani programi, aktivnosti i djelatnosti od značaja za lokalne jedinice, a vezano za javne potrebe u sportu. Te aktivnosti se, između ostalog, odnose na poticanje i promicanje sporta, provođenje sportskih aktivnosti djece, mladeži i studenata, djelovanje sportskih udruga, zajednica i saveza, sportska priprema, domaća i međunarodna natjecanja, opća i posebna zdravstvena zaštita sportaša, sportsko-rekreacijske aktivnosti građana, sportske aktivnosti osoba s teškoćama u razvoju i osoba s invaliditetom itd.

Ukupna sredstva za Program javnih potreba u sportu za 2023. godinu iznosila su 75.320,20 eura**.** Sredstva u visini od 1.327,23 eura bila su namijenjena radu SZOLL-a, dok 73.992,97 eura su bila namijenjena financiranju programa i projekata sportskih organizacija, udruga i drugih organizacija civilnog društva. Navedena sredstva su se transferirala sportskoj zajednici, kako bi sukladno zakonskim propisima, temeljem raspisanog i provedenog javnog natječaja, ista bila dodijeljena krajnjim korisnicima (prijaviteljima na javni natječaj), na temelju zaključenih ugovora o financiranju i ugovorenom modelu plaćanja, krajnji korisnici kako slijedi;

|  |  |  |  |
| --- | --- | --- | --- |
| Naziv aktivnosti | Nositelj aktivnosti | Opis i provedba aktivnosti | Vremensko razdoblje |
| Razvoj i unapređenje nogometa | NK ŠIŠAN | Trening i natjecanja | 01.01-31.12.2023 |
| Takmičenje u 1. županijskoj nogometnoj ligi, te ligama pionira, juniora, U11 i veterana | NK LIŽNJAN | Trening i natjecanja | 01.01-31.12.2023 |
| Razvoj i unapređenje kitboarding-a u OL | FUSH GYM | Natjecanja | 01.01-31.12.2023 |
| Natjecanje seniora i juniora u 2. županijskjoj nogometnoj ligi | NK MUNTIĆ | Trening i natjecanja | 01.01-31.12.2023 |
| Promicanje boćarskog sporta u OL | BK VALTURA | Trening i natjecanja | 01.01-31.12.2023 |
| Program sudjelovanja na službenim natjecanjima HSŠRM | SRU MARLERA | Trening i natjecanja | 01.01-31.12.2023 |

U konačnici je tijekom 2023. godine temeljem ugovora o transferu sredstava isplaćen je planirani iznos Sportskoj zajednici Općine Ližnjan-Lisignano,

Nakon isteka proračunske 2023. godine, SZOLL je dostavila završno izvješće o izvršenju programa, u ugovorenom roku, iz kojeg je vidljivo da je broj registriranih aktivnih sportaša na području Općine Ližnjan-Lisignano u 2023 godini bio u rastu i iznosio je oko 448 aktivnih sportaša u raznim kategorijama i raznim sportovima, što je oko 15% više nego prošle godine u istim kategorijamai istim sportovima.

Tabela ukupnog broja sportaša svih uzrasta obuhvaćenih kroz financiranje Sportske zajednice Općine Ližnjan-Lisignano za 2023 godinu, prema sportovima

|  |  |  |  |  |
| --- | --- | --- | --- | --- |
|  | Mlade  Kategorije | Seniori | Veteran | Ukupno po sportu |
| Nogomet | 131 | 86 | 58 | 275 |
| Boćanje | 7 | 16 | 10 | 33 |
| Tenis | 15 | 15 | 5 | 35 |
| Podvodni ribolov | 8 | 22 | 0 | 30 |
| Padobranstvo | 0 | 12 | 0 | 12 |
| Rekreacija | 16 | 47 | 0 | 63 |
|  |  |  |  |  |
| Ukupno po kategorijama | 177 | 198 | 73 |  |
| Sveukupno |  |  |  | 448 |

Korisnici sufinanciranja:

|  |  |
| --- | --- |
| Nositelj aktivnosti | Iznos u eurima |
| NK ŠIŠAN | 9.290,00 |
| NK LIŽNJAN | 37.162,00 |
| FUSH GYM | 200,00 |
| NK MUNTIĆ | 16.507,00 |
| BK VALTURA | 4.645,00 |
| SRU MARLERA | 5.310,00 |

Izdaci su detaljno su razrađeni u posebnom dijelu četvrte razine plana proračunske realizacije - Glava 4 - Program 0300 Kultura, tehnička kultura i sport - Aktivnost A300007 - Javne potrebe u sportu - Organizacija sportskih i rekreacijskih aktivnosti.

**5. PROGRAM OSTALIH NEPROFITNIH ORGANIZACIJA, ZAJEDNICA I USTANOVA (RAZVOJ CIVILNOG DRUŠTVA)**

Zakonom o lokalnoj i područnoj (regionalnoj) samoupravi (2Narodne Novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) utvrđena je obveza jedinica JLP(R)S za zadovoljavanjem potreba građana od lokalnog značaja u pojedinim djelatnostima. Za ove potrebe Proračunom općine osigurala su se sredstva u visini 56.667,61 eura.

Programom javnih potreba neprofitnih organizacija, zajednica i ustanova u prioritetnom području razvoj civilnog društva za 2023. godinu, u proračunu su se predvidjela sredstva u sveukupnom iznosu od 7.618,29 eura, od istoga, iznos u visini od 2.972,99 eura bio je namijenjen udrugama iz ovog prioritetnog područja, a realizirano je 1.915,00 eura što daje indeks ostvarenja 64,41 %, kako slijedi: ..

|  |  |  |
| --- | --- | --- |
| Udruga umirovljenika SUH Pula, ogranak Muntić-Valtura | 1.415,00 eura | Godišnji plan ogranka |
| Volim Istru | 500,00 eura | Evviva Miloti |
| Ukupno | 1.915,00 eura |  |

Nadalje 4.645,30 eura planom je bilo namijenjeno za potrebe izrade i dobave sustava digitalizacije natječaja za sufinanciranje udruga od čega je realizacija 0,00 eura.

Od ukupno predviđenih sredstava, iznos od 1.500,00 eura namijenjen je Zakladi za poticanje partnerstva i razvoja civilnog društva i realizaciju natječaja za male projekte "Mali projekti za bolje sutra", a temeljem Sporazuma o partnerstvu KLASA: 023-01/11-01/362, URBROJ: 15-11-1 od dana 12.12.2011. godine. Stavka je izvršena u potpunosti.

Iznos od 7.963,37 eura predviđen je i isplaćen za rad Zajednice Talijana Šišan - Comunita' degli Italiani di Sissano, s kojom je zaključen ugovor o izravnoj dodjeli sredstava, sukladno temeljnim aktima Općine Ližnjan-Lisignano, odnosno sukladno Statutu Općine Ližnjan-Lisignano ("Službene novine Općine Ližnjan-Lisignano" broj 2/21,7/23) i Pravilniku o financiranju javnih potreba Općine Ližnjan-Lisignano ("Službene novine Općine Ližnjan-Lisignano" broj 2A/2017. - drugi dio, 03/18- izmjene i dopune).

Isplaćen je planirani iznos od 663,31 eura temeljem Sporazuma o suradnji koji je zaključen između dvojezičnih gradova i općina na području Istarske Županije - namijenjen je promicanju dvojezičnosti i očuvanju talijanskog jezika na području Istarske Županije.

Sukladno posebnom propisu, odnosno Zakonu o pravnom položaju vjerskih zajednica ("Narodne Novine" broj 83/02,73/13), između ostalog predviđen je i način stjecanja sredstava za rad vjerskih zajednica. Proračunom općine Ližnjan-Lisignano za potrebe aktivnosti župnih ureda u 2023., godini na području općine bilo je predviđen iznos od 30.658,97 eura, od toga je 7.963,37 eura bilo predviđeno za redovan rad župnih ureda, dok iznos od 21.163,60 eura je bio namjenjen kao kapitalna pomoć župnom uredu u Ližnjanu za uređenje parkinga, ispred župnog ureda u Ližnjanu koji nije realiziran zbog imovinsko pravnih odnosa. Na početku fiskalne godine a po donošenju proračuna došlo je do nepredvidive okolnosti, potrebe hitne popravke krova i krovne konstrukcije župnog ureda u naselju Valtura na kojem je došlo do propadanja visulje krovne konstrukcije koja je prouzrokovala prokišnjavanje, te je tijekom mjeseca veljače donesen hitan Zaključak od strane općinskog načelnika kojim je za potrebe sanacije krova temeljem troškovnika predviđen iznos od 6.636,14 eura, Kl: 402-08/24-01/110; URBROJ:2163-24-01-23-2 od 16.02.2023. godine. Po samoj nepredvidivoj okolnosti bilo je potrebno sukladno mogućnostima osigurati sredstva za redovne aktivnosti za koje predviđen iznos od 2.859,23 eura ali isti nije realiziran. U konačnici za 2023.godini realizacija iznosi 21,65%.

Sporazumom o dodjeli sredstava kapitalne pomoći Općini Lanišće Kl: 402-08/23-01/66 URBROJ:2163-14-01/01-23-3; od 31.05.2023., godine kojim je predviđena pomoć za uzređenje i opremanje dječjeg igrališta u naselju Brest predviđena je pripomoć u iznosu od 300,00 eura na godišnjoj razini što je i realizirano.

Za provođenje financiranja udruga i drugih organizacija putem natječaja malih vrijednostiu 2023. godini osigurala su se sredstva u iznosu od 3.318,07 eura.

Javni natječaj je raspisan odlukom općinskog načelnika KLASA: 402-08/23-01/68; URBROJ: 2163-24-01-23-1; od 14.07.2023. godine, te je isti raspisan do iskorištenja proračunskih sredstava iz članka 3., a najkasnije do kraja studenog 2023. godine (30.11.2023. godine**).** Kako na isti natječaj nioje zaprimljena ni jedna prijava koja bi udovoljavala uvjetima natjećaja to je i donesena Odluka da se ista sredstva neće dodjeliti KLASA: 402-08/23-01/68; URBROJ: 2163-24-01-23-7 od 11.01.2024. godine, te ista stavka nije realizirana.

KLASA: 550-06/24-01/01

URBROJ: 2163-24-01-24-1

Ližnjan-Lisignano, 22.05.2024.godine

OPĆINSKI NAČELNIK

**Marko Ravnić**